རྒྱབ་སྐྱོར་བྱེད་མཁན་གྱིས་འདི་ལྟར་བཤད་ཡོད་ཀྱང་།ངོ་རྒོལ་བྱེད་མཁན་གྱི་སྐད་སྒྲའང་མི་ཉུང་བ་ཞིག་བྱུང་སྟེ།ཁོ་ཚོས་དྲ་བའི་སྟེང་དུ་ཕཱན་ཡ་ལོ་བིན་དང་རྩོད་པ་ཆེན་པོ་རྒྱབ།ད་དུང་སྒྲོག་བྱང་བཤར་ནས་མཱན་གོའི་སྲང་དུ་ཁྲོམ་སྐོར་བྱས།ཁྲོམ་སྐོར་རྩ་འཛུགས་བྱེད་མཁན་གྱི་ཐེ་གོ་བ་ལ་བ་ཏེས་ཝང་ཧྲ་ཁུན་གྱིས་བཤད་རྒྱུར།ད་ལྟའི་ཐེ་གོ་བ་མང་པོ་ཞིག་གི་ནང་ཆོས་ཀྱི་ཤེས་ཚད་ནི་ཐོང་དཔང་སྟེང་གི་ཆ་འཕྲིན་ཙམ་ལས་མེད་ལ།དྲ་རྒྱས་གནད་དོན་འདི་ཚབས་ཇེ་ཆེར་བཏང་ཡོད།མི་ཚོས་ནང་ཆོས་ལ་སློབ་སྦྱོང་བྱེད་པའི་དུས་ཚོད་ཇེ་ཉུང་ལ་སོང་ཞིང་ནང་ཆོས་ཀྱི་དགོངས་པ་སྔར་ལས་ཀྱང་རྟོགས་དཀའ་བ་རེད